O‘zbekiston shaharlarida 50 gektardan kam bo‘lmagan «yashil maydon»lar tashkil etiladi

Prezidentning “Shahar va aholi punktlari atroflarida “yashil maydon”larni kengaytirish, ularning tabiiy-rekreatsion va iqtisodiy salohiyatini yanada oshirish chora-tadbirlari to‘g‘risida”gi qarorni imzolashi kutilyapti. 
Quyidagilar:
Ekologiya va atrof-muhitni muhofaza qilish davlat qo‘mitasi (Davlat ekologiya qo‘mitasi), O‘rmon xo‘jaligi davlat qo‘mitasi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, Qurilish vazirligi, Transport vazirligi, Mahalla va oilani qo‘llab-quvvatlash vazirligi, O‘zbekiston Ekologik partiyasi hamda keng jamoatchilikning:
Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari Davlat soliq qo‘mitasi huzuridagi Kadastr agentligi bilan birgalikda ikki oy muddatda “yashil maydon”lar uchun belgilangan tartibda yer maydonlarini ajratadi va kadastr hujjatlari rasmiylashtirilishini ta'minlaydi.
Belgilanishicha:
Belgilanishicha, “yashil maydon”larni tashkil etish, saqlash va rivojlantirish tadbirlarini moliyalashtirish har yili tasdiqlanadigan davlat dasturi asosida amalga oshiriladi.
Davlat ekologiya qo‘mitasining Jamg‘arma mablag‘lari hamda davlat budjeti hisobiga “yashil maydon”larda daraxtlar ekish, ularni parvarishlash, qo‘riqlash va boshqa ishlarni amalga oshirish uchun xodimlarning qo‘shimcha sonini saqlab turishga rozilik beriladi.
Toshkent viloyati va Toshkent shahar hokimliklari hamda Davlat ekologiya qo‘mitasi, O‘rmon xo‘jaligi davlat qo‘mitasi va Mahalla va oilani qo‘llab-quvvatlash vazirligining 2021 yil kuz va 2022 yil bahor mavsumlarida Toshkent viloyati va Toshkent shahrining tuman (shaharlari), aholi punktlari, xalq xo‘jaligi obektlari atrofida yashil hududlar barpo etish va 1 million daraxt ekish bo‘yicha “1 million daraxt” tashabbusiga rozilik beriladi.